Official Journal L 177 , 14/07/1979 P. 0035 - 0036

Finnish special edition: Chapter 3 Volume 11 P. 0028

Greek special edition: Chapter 03 Volume 25 P. 0213

Swedish special edition: Chapter 3 Volume 11 P. 0028

Spanish special edition: Chapter 03 Volume 16 P. 0160

Portuguese special edition Chapter 03 Volume 16 P. 0160



Ir-Regolament tal-Kummissjoni (KEE) Nru 1465/79 tat-13 ta’ Lulju 1979 li jemenda r-Regolament (KEE) Nru 890/78 li jistabbilixxi regoli dettaljati għaċ-ċertifikazzjoni tal-ħops u r-Regolament (KEE) Nru 3076/78 dwar l-importazzjoni tal-ħops minn pajjiżi li mhumiex membri IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi il-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organiżazzjoni komuni tas-suq fil-ħops [1], kif l-aħħar emendat bir-Regolament (KEE) Nru 235/79 [2], u partikolarment l-Artikoli 2(5) u 5 (3) li joħorġu minnu, Billi l-esperjenza miksuba matul l-ewwel sena ta’ l-applikazzjoni tar-Regolamenti tal-Kummissjoni (KEE) Nru 890/78 [3] u (KEE) Nru 3076/78 [4] turi li dawk il-miżuri għandhom ikunu ssuplimentati jew emendati biex jieħdu konsiderazzjoni aħjar tal-kondizzjonijiet għall-immarkettjar tal-prodott; Billi jidher mixtieq li, fl-assenza ta’ ċertifikat mudell uniformi għall-Komunità, iċ-ċertifikati maħruġa minn l-Istati Membri differenti għandhom ikollhom test identiku rigward il-konformità tal-prodott għall-kondizzjonijiet tal-Komunità; Billi jidher meħtieġ li jkunu ssuplimentati r-regoli biż-żieda ta’ disposizzjonijiet dwar prova ta’ ċertifikazzjoni tal-prodotti ġejjin minn kunsinna maqsuma; billi jidher xieraq li tkun addottata sistema simili li tkopri l-bejgħ mill-ġdid ta’ prodotti tal-ħops impurtati minn pajjiżi li mhumiex membri, wara li l-kunsinna tkun maqsuma; Billi il-piżijiet stipulati fir-regoli tal-Komunità taħt liema pakketti żgħar ta’ ħops jew prodotti tal-ħops jistgħu jiċċirkulaw mingħajr ċertifikat jew mingħajr l-attestazzjoni li hemm ipprovdut għaliha fir-Regolament (KEE) Nru 3076/78 mhumiex interament skond il-prattika kummerċjali tradizzjonali; billi dawn il-piżijiet massimi għanhom ikunu mgħollija kif imiss; Billi il-miżuri pprovdut għalihom f’dan ir-Regolament huma skond l-opinjoni tal-Kumitat Maniġerjali għall-Ħops, ADOTTAT DAN IR-REGOLAMENT: Artikolu 1 Ir-Regolament (KEE) Nru 890/78 huwa għalhekk emendat kif ġej: 1. L-Artikolu segwenti huwa għalhekk imdaħħal wara l-Artikolu 5: "Artikolu 5a Iċ-ċertifikat li hemm riferenza għalih fl-Artikolu 5 tar-Regolament (KEE) Nru 1784/77 jkollu ta’ linqas waħda mit-testi segwenti, applikata mill-awtorità awtorizzata biex twettaq iċ-ċertifikazzjonijiet: - Certified product — Regulation (EEC) No 890/78, - Certificeret produkt — Forordning (EØF) nr. 890/78, - Zertifiziertes Erzeugnis — Verordnung (EWG) Nr. 890/78, - Produit certifié — Règlement (CEE) no 890/78, - Prodotto certificato — Regolamento (CEE) n. 890/78, - Gecertificeerd produkt — Verordening (EEG) nr. 890/78." 2. L-Artikolu segwenti huwa għalhekk imdaħħal wara l-Artikolu 9: "Artikolu 9a Fil-każ ta’ bejgħ mill-ġdid fit-territorju tal-Komunita, wara li kunsinna ċertifikata tkun inqasmet, il-prodott irid ikun akkumpanjat b’fattura jew dokument kummerċjali mill-venditur li jesprimi in-numru taċ-ċertifikat u l-isem ta’ l-aġenzija tal-ħruġ. Il-fattura jew id-dokument kummerċjali jridu wkoll ikollhom l-informazzjoni segwenti, meħuda miċ-ċertifikat: (a) għall-ħops f’koni: - id-deskrizzjoni tal-prodott, - il-piż nett jew/u gross, - il-post tal-produzzjoni, - is-sena tal-ħsad, - il-varjeta; (b) għall-prodotti tal-ħops, l-informazzjoni mogħtija hawn fuq flimkien mal-post u d-data ta’ l-ipproċessar." Artikolu 2 L-ewwel frażi ta’ l-Artikolu 7 tar-Regolament (KEE) Nru 3076/78 hija għalhekk mibdula b’dan li ġej: "Jekk il-kunsinna terġa tinbiegħ jew tinqasam wara li tkun tpoġġiet fiċ-ċirkulazzjoni ħielsa, il-prodott irid ikun akkumpanjat b’fattura jew b’dokumenti uffiċċjali oħra miġbuda mill-venditur, li jagħtu in-numru ta’ riferenza ta’ l-attestazzjoni ta’ l-ekwivalenza, l-estratt jew l-attestazzjoni tal-kontroll, flimkien ma’ l-isem ta’ l-awtorità li ħarġithom u l-informazzjoni kkuppjata segwenti:" Artikolu 3 Il-piż massimu mogħti fl-Artikolu 10(d) tar-Regolament (KEE) Nru No 890/78 u fl-Artikolu 8 tar-Regolament (KEE) Nru 3076/78 jkun miżjud għal kilogramm għall-koni u t-trab tal-ħops u għal 300 kilogramm għall-estratti tal-ħops. Artikolu 4 Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-13 ta’ Lulju 1979. Għall-Kummissjoni Finn Gundelach Viċi-President [1] ĠU L 175,ta’ l- 4.8.1971, p. 1. [2] ĠU L 34,tad- 9.2.1979, p. 4. [3] ĠU L 117, tad-29.4.1978, p. 43. [4] ĠU L 367, tal-21.12.1978, p. 17. --------------------------------------------------